མིག་སྔར་ཁོང་གིས་མཚོ་སྔོན་གངས་ཅན་མ་གཏོང་དོ་དམ་ཚད་ཡོད་འགན་འཁྲི་སྤྱི་གཉེར་ཁང་གི་རྐང་བདག་ལྷན་ཚོགས་ཀྱི་འགོ་འཛིན་གྱི་ལས་འགན་འཁུར་ཞིང་།སྤྱི་གཉེར་ཁང་དེ་ཡིས་མཚོ་ལྷོ་ཁུལ་ཅིན་ཆེན་གྲོང་རྡལ་གསར་སྤེལ་འཛུགས་སྐྲུན་ཚད་ཡོད་འགན་འཁྲི་སྤྱི་གཉེར་ཁང་དང་།མཚོ་སྔོན་གངས་ཅན་ཁང་སའི་ཐོན་ལས་གསར་སྤེལ་ཚད་ཡོད་འགན་འཁྲི་སྤྱི་གཉེར་ཁང་།ཟི་ལིང་དྲྭ་རྒྱའི་ཆ་འཕྲིན་ལག་རྩལ་ཚད་ཡོད་སྤྱི་གཉེར་ཁང་སོགས་ཁེ་ལས་དག་མཉམ་དུ་གཅིག་བསྡུས་བྱས་ཏེ།༢༠༡༠ལོར་གསར་ཏུ་བཙུགས་ཤིང་མཚོ་བོད་མཐོ་སྒང་གི་དགེ་མཚན་ལྡན་པའི་ཐོན་ཁུངས་གསར་སྤེལ་བྱ་རྒྱུ་གཙོ་བྱས་པའི་དམངས་གཉེར་ཁེ་ལས་ཞིག་ཡིན།ད་ལྟ་ཡོངས་སུ་མ་དངུལ་གཏོང་འཇོག་དང་མ་རྐང་ཚོད་འཛིན་སྤྱི་གཉེར་ཁང་བཅུ་ལྷག་ཡོད།སྔོན་ཆད་མཚོ་ལྷོ་ཁུལ་གུང་ཧོ་རྫོང་གིགན་རྒྱ་བརྩི་ཞིང་ཡིད་སྟོན་ཆེ་བའིཁེ་ལས་ཀྱི་མཚན་སྙན་དང་།མཚོ་སྔོན་ཞིང་ཆེན་འཛད་སྤྱོད་མཐུན་ཚོགས་ཀྱིསཡིད་སྟོན་ཆེ་བའི་སྔོན་ཐོན་སྡེ་ཁགགི་མཚན་སྙན་གནང་ཞིང་།ཡིད་སྟོན་ཆེ་བའི་སྔོན་ཐོན་སྡེ་ཁགལ་དཔྱད་འདེམས་སོགས་བྱས་ཡོད།རྐང་བདག་ལྷན་ཚོགས་ཀྱི་འགོ་འཛིན་བསོད་ནམས་རྡོ་རྗེས་སྣེ་ཁྲིད་འོག་ཏུ།མཚོ་སྔོན་ཞིང་ཆེན་གངས་ཅན་སྤྱི་གཉེར་ཁང་གིས་ས་གནས་དཔལ་འབྱོར་འཛུགས་སྐྱོང་དང་ཕ་ཡུལ་གྱི་གཉེན་མི་དག་ལ་བྱས་རྗེས་མང་པོ་བཞག་ནས།གཟེངས་བསྟོད་དང་ཡིད་སྟོན་སྔར་ལས་ཇེ་ཆེར་འགྱུར་ཐུབ་པར་ཡིད་ཆེས་ཡོད།རྩོམ་འགན་པ།སྒྲོལ་ཚེ